409.17 REGOLAMENTI DWAR INĠUNZJONIJIET GĦALL-ĦARSIEN TA’ L-INTERESSI TAL-KONSUMATUR (PAKKETT TA’ L-IVVJAĠĠAR U PROTEZZJONI TA’ XERREJJA F’KUNTRATTI TA’ TIMESHA RING FI PROPRJETÀ IMMOBBLI) L-AVVIŻ LEGALI 282 ta’ l-2006, kif emendat bl-Avviż Legali 426 ta’ l-2007. L-AVVIŻ LEGALI 282 ta’ l-2006, kif emendat bl-Avviż Legali 426 ta’ l-2007. 1. Titolu. It-titolu ta’ dawn ir-regolamenti hu Regolamenti dwar Inġunzjonijiet għall-Ħarsien ta’ l-Interessi tal-Konsumaturi (Pakkett ta’ l-Ivvjaġġar u Protezzjoni ta’ Xerrejja f’Kuntratti ta’ Time Sharing fi Proprjetà Immobbli). 2. Tifsir. (1) F’dawn ir-regolamenti, kemm-il darba r-rabta tal-kliem ma tkunx teħtieġ mod ieħor - "l-Att " tfisser l-Att dwar Servizzi ta’ l-Ivvjaġġar u tat-Turiżmu għal Malta; Kap. 409. Kap. 409. " l-Awtorità " tfisser l-Awtorità tat-Turiżmu ta’ Malta kif stabbilita fl-Att; " id-Direttiva dwar Inġunzjonijiet " tfisser id-Direttiva 98/27/KE tal-Parlament Ewropew u tal-Kunsill tad-19 ta’ Mejju 1998 fuq l-inġunzjonijiet għall-protezzjoni ta’ l-interessi tal-konsumaturi; " id-Direttiva dwar Pakkett ta’ l-Ivvjaġġar " tfisser id-Direttiva tal-Kunsill 90/314/KEE tat-13 ta’ Ġunju 1990 fuq pakkett ta’ l-ivvjaġġar, pakkett ta’ vaganzi u pakkett ta’ tours; " id-Direttiva dwar Time Share" tfisser id-Direttiva 94/47/KE tal-Parlament Ewropew u tal-Kunsill tas-26 ta’ Ottobru 1994 fuq il-protezzjoni ta’ xerrejja rigward ix-xiri tad-dritt ta’ l-użu ta’ kull proprjetà immobbli fuq bażi ta’ timesharing; "entità kwalifikata " tfisser kull korp jew organizzazzjoni li, għax kostitwita kif għandu jkun skond il-liġi ta’ xi Stat Membru, ikollha interess leġittimu li tiżgura li jkun hemm konformità mad-disposizzjonijiet imsemmija fir-regolament 3 u, bla preġudizzju għall-ġeneralità ta’ dak hawn qabel imsemmi, tinkludi: (a) assoċjazzjoni ta’ konsumaturi reġistrata fl-ambitu tat-tifsira tat-Taqsima IV ta’ l-Att dwar l-Affarijiet tal-Konsumatur, (b) korp pubbliku indipendenti wieħed jew aktar, li għandhom interess leġittimu li jiżguraw il-ħarsien ta’ l-interessi kollettivi- (i) tal-konsumaturi ta’ pakkett ta’ l-ivvjaġġar, pakkett ta’ vaganzi u pakkett ta’ tours, u, jew (ii) ta’ xerrejja f’kuntratti għal timesharing fi proprjetà immobbli, fi Stati Membri oħrajn jew fi Stati taż-ŻEE li fihom jeżistu korpi ta’ din ix-xorta, (ċ) organizzazzjonijiet volontarji fi Stati Membri oħrajn jew fi Stati taż-ŻEE li jkollhom l-iskop li jħarsu l-interessi msemmija fil-paragrafu (b) ta’ din it-tifsira skond il-kriterji mniż/lin mil-liġi nazzjonali tagħhom, (d) organizzazzjonijiet rikonoxxuti mill-Awtorità bħala rappreżentattivi kollettivament ta’ aġenti ta’ l-ivvjaġġar u, jew ta’ bejjiegħa ta’ timesharing fi proprjetà immobbli, jew (e) kull entità kwalifikata minn Stat Membru jew Stat taż-ŻEE inkluż fil-lista ta’ entitajiet kwalifikati; " Komunità Ewropea " tfisser l-organizzazzjoni stabbilita mit-Trattat ta’ Ruma fl-1957 u emendata istituzzjonalment u b’mod ieħor fl-1986 bl-Att Singolu Ewropew, fl-1993 bit-Trattat dwar l-Unjoni Ewropea, fl-1997 bit-Trattat ta’ Amsterdamu fl-2001 bit-Trattat ta’ Nizza u kif emendat b’kull ftehim ta’ adeżjoni u kif jista’ jkun aktar emendat minn żmien għal żmien; " il-Kummissjoni " tfisser il-Kummissjoni tal-Komunità Ewropea; " il-Qorti " tfisser, sakemm ma jingħadx mod ieħor f’dawn ir-regolamenti, il-Qorti tal-Maġistrati fil-ġurisdizzjoni ċivili tagħha; "lista ta’ entitajiet kwalifikati " tfisser il-lista kompilata u aġġornata mill-Kummissjoni u pubblikata fl-Ġurnal Uffiċjali tal-Komunitajiet Ewropej li tagħti lista ta’ l-entitajiet kwalifikati fl-Istati Membri u fl-Istati taż-ŻEE skond l-Artikolu 4 tad-Direttiva dwar Inġunzjonijiet; " Regolamenti dwar Pakkett ta’ l-Ivvjaġġar " tfisser ir-Regolamenti dwar Pakkett ta’ l-Ivvjaġġar, Pakkett ta’ Vaganzi u Pakkett ta’ Tours liema regolamenti jittrasponu d-Direttiva dwar Pakkett ta’ l-Ivvjaġġar; " ir-Regolamenti dwar Time Share" tfisser ir-Regolamenti dwar il-Protezzjoni ta’ Xerrejja f’Kuntratti ta’ Time Sharing fi Proprjetà Immobbli, liema regolamenti jittrasponu d-Direttiva dwar Time Share; L.S.409.02 " Stat Membru " tfisser Stat li hu membru tal-Komunità Ewropea; " Stat ŻEE" tfisser kull Stat li hu parti kuntrattwali mill-ftehim fuq iż-Żona Ekonomika Ewropea ffirmat f’Oporto fit-2 ta’ Mejju 1992 kif emendat bil-Protokoll iffirmat fi Brussel fis-17 ta’ Marzu 1993 u kif emendat minn żmien għal żmien. (2) Kliem u frażijiet użati f’dawn ir-regolamenti li huma użati wkoll fl-Att, fir-Regolamenti dwar Pakkett ta’ l-Ivvjaġġar jew fir-Regolamenti dwar Time Share għandu jkollhom l-istess tifsiriet li għandhom fl-Att. (3) Id-disposizzjonijiet ta’ l-Att, kemm-il darba ma jkunx ipprovdut mod ieħor f’dawn ir-regolamenti, għandhom japplikaw fir-rigward ta’ kull notifika ta’ kull att, tkun xi tkun id-deskrizzjoni tiegħu, u, jew ta’ kull miżura ta’ infurzar. 3. L-għan ta’ dawn ir-regolamenti huwa li jimplimentaw id-disposizzjonijiet tad-Direttiva dwar Inġunzjonijiet sa fejn din hija applikabbli biex tipproteġi l-interessi kollettivi ta’ konsumaturi u, jew ta’ xerrejja fir-rigward tar-Regolamenti dwar Pakkett ta’ l-Ivvjaġġar, u tar-Regolamenti dwar Time Share, u għandhom jiġu interpretati u applikati b’dan il-mod. 4. Skop. Dawn ir-regolamenti japplikaw għal kull transazzjoni jew rekwiżit taħt ir-Regolamenti dwar Pakkett ta’ l-Ivvjaġġar, u taħt ir-Regolamenti dwar Time Share. 5. Applikazzjoni għal ordinijiet ta’ konformità minn entitajiet kwalifikati. (1) Meta entità kwalifikata tkun tixtieq toħroġ ordni ta’ konformità, hija għandha tippreżenta applikazzjoni bil-miktub lill-Awtorità. Fl-applikazzjoni tagħha hija għandha tissodisfa lill-Awtorità li hi kienet ippruvat tasal biex twaqqaf il-ksur tar-Regolamenti dwar Pakkett ta’ l-Ivvjaġġar u, jew tar-Regolamenti dwar Time Share f’konsultazzjoni jew mal-konvenut jew kemm mal-konvenut kemm ma’ xi entità kwalifikata oħra ta’ l-Istat Membru jew ta’ l-Istat taż-ŻEE li dwar u tkun qegħda tipprova tikseb l-ordni ta’ konformità. L-Awtorità għandha tilqa’ biss applikazzjoni bil-miktub jekk l-entità kwalifikataturi għas-sodisfazzjon tagħha li t-twaqqif tal-ksur ma jkunx irnexxa fi żmien ġimgħa tejn wara li tkun waslet it-talba għal konsultazzjoni. (2) Meta l-entità kwalifikata tkun minn Stat Membru jew minn Stat ŻEE ieħor, l-Awtorità għandha tittratta l-lista ta’ entitajiet kwalifikati pubblikata mill-Kummisjoni bħala prova konklużiva tal-kapaċità legali ta’ l-entità kwalifikata li tippreżenta applikazzjoni bil-miktub ta’ dik ix-xorta f’Malta. (3) L-Awtorità għandha, wara li ssirilha talba minn entità kwalifikata minn Malta, tikkomunika lill-Kummissjoni l-isem u l-objettivi ta’ din l-entità, u li dik l-entità kwalifikata għandha tiżdied mal-lista ta’ entitajiet kwalifikati biex jiġi faċilitat ir-rimedju għal kull ksur inter-komunitarju. (4) Qabel ma tmexxi biex toħroġ ordni ta’ konformità taħt ir-regolament 6, l-Awtorità għandha, jekk tqis li jkun hekk possibbli u raġonevoli li tagħmel, l-ewwel tipprova tasal għal konformità volontarja mill-persuna li kontriha l-ordni ta’ konformità tkun intenzjonata li tinħareġ, skond dawn ir-regolamenti, l-Att, ir-Regolamenti dwar Pakkett ta’ l-Ivvjaġġar, ir-Regolamenti dwar Time Shareu, jew kull liġi oħra li tittratta l-ħarsien tal-konsumatur. (5) Għall-finijiet ta’ dawn ir-regolamenti, ksur isir meta jsir xiatt jew ommissjoni kontra r-Regolamenti dwar Pakkett ta’ l-Ivvjaġġar u, jew ir-Regolamenti dwar Time Share, liema att jew ommissjoni jagħmlu dannu lill-interessi kollettivi tal-konsumaturi. 6. Ħruġ ta’ ordnijiet ta’ konformità. (1) Meta l-Awtorità tħoss li jkun raġonevolment xieraq jew neċessarju għall-ħarsien tal-konsumaturi, hi tista’, b’inizjattiva tagħha stess jew wara applikazzjoni bil-miktub li tagħmlilha entità kwalifikata, toħroġ ordni ta’ konformità kontra persuna għal xi wieħed jew aktar mill-iskopijiet li ġejjin: (a) fejn titlob lil xi tali persuna tieħu kull miżura speċifikata fl-ordni ta’ konformità, fiż-żmiem speċifikat fl-ordni biex tiżgura li jkun hemm konformità mad-disposizzjonijiet tar-Regolamenti dwar Pakkett ta’ l-Ivvjaġġar u, jew tar-Regolamenti dwar Time Share; (b) fejn titlob lil xi tali persuna tieqaf jew ma tkomplix tikkommetti ksur tar-Regolamenti dwar Pakkett ta’ l-Ivvjaġġar u, jew tar-Regolamenti dwar Time Share. (2) L-Awtorità għandha, meta toħroġ ordni ta’ konformità taħt dawn ir-regolamenti: (a) tinnotifika b’kopja ta’ l-ordni ta’ konformità lil kull persuna li tinħareġ l-ordni kontriha; (b) tinkludi, ma’ l-ordni ta’ konformità, informazzjoni dwar id-dritt li l-ordni tkun kontestata fil-Qorti; u (ċ) tagħti fil-qosor ir-raġunijiet għall-ħruġ ta’ l-ordni ta’ konformità, liema raġunijiet għandhom ikunu notifikati lil kull persuna li kontriha tinħareġ l-ordni u, jekk ikun il-każ, lill-korp kwalifikanti li l-ordni tkun inħarġitlu wara li jkun għamel applikazzjoni għaliha. (3) M’għandhom jinħarġu l-ebda mandat kawtelatorju jew xi ordni oħra, tkun kif tkun deskritta, taħt xi liġi oħra minn xi qorti jew tribunal li ma jħallix jew li jirrestrinġi lill-Awtorità milli toħroġ ordni ta’ konformità taħt dawn ir-regolamenti. 7. Diskrezzjoni ta’ l-Awtorità li toħroġ ordni ta’ konformità. (1) Għandu jkun fid-diskrezzjoni ta’ l-Awtorità jekk għandhiex toħroġ jew le ordni ta’ konformità wara li tkun saritilha talba bil-miktub minn entità kwalifikata skond ir-regolament 6(1). (2) Jekk l-Awtorità tiddeċiedi li ma toħroġx ordni ta’ konformità wara li tkun saritilha applikazzjoni minn entità kwalifikata, l-Awtorità għandha, fi żmien sebat ijiem mid-data tad-deċiżjoni tagħha, tinnotifika bil-miktub lill-entità kwalifikata u lill-persuni likontrihom tintalab l-ordni ta’ konformità bid-deċiżjoni tagħha filwaqt li tagħti r-raġunijiet għaliex ħaditha. 8. Ordni ta’ konformità tidħol fis-seħħ minnufih. Ordni ta’ konformità maħruġa mill-Awtorità għandha tidħol fis-seħħ b’effett immedjat. 9. Appell minn ordni ta’ konformità. (1) Persuna li kontrihatinħareġ ordni ta’ konformità tista’, fi żmien ħmistax-il ġurnata minn meta tirċievi notifika ta’ l-ordni ta’ konformità, tistitwixxi azzjoni fil-Qorti li fiha titlob ir-revoka jew emenda ta’ l-ordni ta’ konformità u tagħti raġunijiet dettaljati għal dan. L-Awtorità u, fejn ikun xieraq, kull entità kwalifikata li setgħet talbet il-ħruġ ta’ ordni ta’ konformità għandhom ikunu notifikati bl-azzjoni u jkollhom perjodu ta’ ħmis tax-il ġurnata biex iwieġbu mid-data minn meta jkunu ġew notifikati bl-azzjoni. (2) Il-Qorti tista’ tikkonferma, tibdel jew tħassar l-ordni ta’ konformità skond kif ikun jidhrilha xieraq, sakemm meta tagħmel dan il-Qorti għandha, f’kull każ, tagħti r-raġunijiet tagħha għal dan l-aġir. (3) Meta azzjoni tiġi istitwita taħt dan ir-regolament, l-ordni ta’ konformità għandha tibqa’ fis-seħħ kemm-il darba l-Qorti, fuq talba tal-parti li tkun qegħda tikkontesta l-ordni, ma tordnax speċifikatament li l-ordni ta’ konformità għandha titwaqqaf sakemm tkun deċiża l-azzjoni, bla ħsara għal dawk il-kondizzjonijiet u l-emendi għall-ordni skond mal-Qorti tista’ tistabbilixxi. (4) Bla ħsara għad-disposizzjonijiet ta’ dan ir-regolament, id-disposizzjonijiet tal-Kodiċi ta’ Organizzazzjoni u Proċedura Ċivili għandhom, mutatis mutandis, jirregolaw kull azzjoni magħmula fil-Qorti. 10. Każijiet għandhom jinstemgħu u jkunu deċiżi b’urġenza. Azzjonijiet istitwiti taħt ir-regolamenti 7 u 9 għandhom jinstemgħu u jkunu deċiżi mill-Qorti b’urġenza u kemm jista’ jkun malajr: Iżda l-Qorti, fuq talba ta’ xi waħda mill-partijiet fil-proċeduri quddiemha, tista’ tqassar kull limitu ta’ żmien stabbilit taħt dawn ir-regolamenti fir-rigward tat-tmexxija ta’ l-azzjoni li tkun qegħda tittratta. 11. Ebda ħtieġa li tipprovatelf attwali, eċċ. Meta l-Awtorità, tkun qegħda toħroġ ordni ta’ konformità taħt dawn ir-regolamenti, hija ma tkunx meħtieġ a li ġġib prova dwar: (a) xitelf jew ħsara attwali; jew (b) xi traskuraġni, negliġenza jew żball min-naħa tal-persuna li kontriha tkun qegħda tinħareġ l-ordni ta’ konformità. 12. L-Awtorità tista’ titlob pubblikazzjoni. (1) L-Awtorità tista’, biex il-pubbliku jkun infurmat aħjar: (a) tikkomunika b’kull mod li jtidhrilha xieraq, kopja ta’ ordni ta’ konformità magħmula taħt ir-regolament 6 kontra kull persuna, b’mod ħiħ jew parzjali; u, jew (b) t ordna lill-persuna li kontriha tkun inħarġet l-ordni ta’ konformità, li tikkomunika b’kull mod li l-Awtorità tista’ tqis xieraq, dikjarazzjoni korrettiva fir-rigward ta’ xi ksur tar-Regolamenti dwar Pakkett ta’ l-Ivvjaġġar u, jew tar-Regolamenti dwar Time Share. (2) Komunikazzjonijiet li jkunu skond is-subregolament (1) għandhom isiru bi spejjeż tal-persuna li kontriha tkun inħarġet l-ordni ta’ konformità f’mill-inqas żewġ gazzetti ta’ kuljum fi żmien sebat ijiem minn metaja salavviż li jkun jitlob lill-persuna involuta li tħallas l-ispejjeż li jsiru biex issir il-komunikazzjoni: Iżda meta l-komunikazzjonijiet ma jsirux skond ma qiegħed jingħadhawn qabel, l-Awtorità tista’ tgħaddi biex toħroġ il-komunikazzjonijiet hi nnifisha: Iżda wkoll kull spiża li tagħmel l-Awtorità biex toħroġ xi komunikazzjoni magħmula minnha skond id-disposizzjonijiet ta’ dan ir-regolament, għandha tkun tista’ tiġi rkuprata bħala dejn ċivili mill-persuna li kontriha tkun inħarġet l-ordni ta’ konformità. 13. Nuqqas ta’ konformità ma’ l-ordni. Emendat: A.L.426 ta’ l-2007. (1) Persuna li taġixxi bi ksur ta’ xi disposizzjoni oħra ta’ dawn ir-regolamenti, jew li tonqos milli tikkonforma ruħha ma’ xi ordni ta’ konformità maħruġa taħt dawn ir-regolamenti, tikkommetti reat kontra dawn ir-regolamenti u tista’, meta tinstab ħatja, teħel multa ta’ mhux anqas minn mitejnu tnejnutletineurouerbgħa u disgħ in ċenteżmu (€ 232.94) iżda li ma tkunx iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37) u, jew multa ta’ mhux inqas minn tmienja u ħamsineuro u tlieta u għoxrin ċenteżmu (€ 58.23) u ta’ mhux iżjed minn mija u sittax-il euro u sebgħa u erbgħ in ċenteżmu (€ 116.47) għal kull ġurnata li ma tulha jkompli r-reat. (2) Jekk l-Awtorità hi sodisfatta li l-persuna li kontriha tkun inħarġet l-ordni ta’ konformità tkun ripetutament naqset milli tikkonforma ruħha ma’ dik l-ordni ta’ konformità maħruġa taħt dawn ir-regolamenti, l-Awtorità tista’ mbagħad tissospendi jew tiċħad milli ġġedded xili ċenza li dik il-persuna jista’ jkollha taħt l-Att għal perjodu li ma jkunx jeċċedi ż-żmien ta’ sena.